Nyírkarász községi Önkormányzat Képviselőtestületének 2015. március 30-én (hétfő) 14.00 órakor tartott ülésének jegyzőkönyvéből

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**6/2015. (III. 30.)**

**r e n d e l e t e**

**személyes gondoskodást nyújtó szociális ellátásokért fizetendő térítési díjak megállapításáról**

Nyírkarász Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92.§ (1) bekezdés b) pontjában, 92. § (2) bekezdés f) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében eljárva a következőket rendeli el:

1. **Általános rendelkezések**

1.§

A rendelet hatálya személyes gondoskodást nyújtó alapszolgáltatások esetén Nyírkarász község közigazgatási területére, szakosított ellátás esetén Magyarország közigazgatási területére terjed ki.

1. **Rendelkező rész**

2.§

(1) Az önkormányzat fenntartásában működő szociális intézmény által biztosított alábbi személyes gondoskodást nyújtó alapszolgáltatásokért:

a) étkeztetés,

b) nappali ellátás étkeztetéssel,

és szakosított ellátásért:

c) ápolást, gondozást nyújtó intézmény

térítési díjat kell fizetni.

(2) A térítési díj megfizetésére a szociális igazgatásról és szociális ellátásokról szóló 1993. évi III. törvény (a továbbiakban: Szt.) 114. §. (2) bekezdésében meghatározott személyek kötelesek.

(3) Az ingyenes ellátásban részesülők körét az Szt. 114. § (3) bekezdése határozza meg.

(4) A személyi térítési díjat az érvényben lévő jogszabályok alapján az intézmény vezetője konkrét összegben állapítja meg.

3.§

(1) A személyes gondoskodást nyújtó szociális alapszolgáltatások intézményi térítési díjai, figyelembe véve e rendelet 1. számú mellékletét képező önköltségszámítást:

1. étkeztetés: 37.050,- Ft jövedelem felett: **370,-Ft / adag / fő**
2. étkeztetés: 37.050,- Ft jövedelem alatt: **170,- Ft / adag / fő**
3. Nappali ellátás:

aa) nappali ellátás étkezés (ebéd) térítési díja: **370,- Ft / adag / fő**

ab) nappali ellátás térítési díja étkezés nélkül: **0 forint**

1. Az ebéd házhoz szállításának díja: **30 Ft/nap/fő**

figyelembe véve azt, hogy a közös háztartásban élő személyek részére a kiszállításért fizetendő térítési díjat csak egy személyre lehet megállapítani.

(2) Szakosított ellátás intézményi térítési díja:

1. ápolást, gondozást nyújtó intézmény: **68.250 -Ft/hó/fő, 2.275 -Ft/nap/fő**.
2. Ha az ellátott a térítési díj fizetési kötelezettségének annak ellenére nem tett eleget, hogy azt jövedelmi, vagyoni viszonyai lehetővé tennék- az intézményi jogviszonya megszüntethető. Abban az esetben, ha 6 hónapon át folyamatos térítési díjtartozás áll fenn, ennek az összege a 2 havi személyi térítési díj összegét meghaladja- intézményi jogviszonya megszüntethető.

Ez a szabály nem alkalmazható, ha a kötelezett ingatlanvagyonán jelzálogjog került bejegyzésre.

4. §

(1) A térítési díjak az ÁFA összegét tartalmazzák.

(2) A személyi térítési díj összege csökkenthető vagy elengedhető, ha a kötelezett jövedelme, vagy vagyoni helyzete azt indokolttá teszik.

(3) Az ellátások igénybevételének és az intézményvezető és az ellátást igénybe vevő között kötendő megállapodás részletes feltételeit a szociális igazgatásról és ellátásokról szóló önkormányzati rendelet szabályozza.

(4) A térítési díjat a tárgyhót követő hónap 10 napjáig kell befizetni szakosított ellátás esetén az Idősek Otthonában vagy annak fizetési számlájára, alapszolgáltatások esetén az önkormányzat fizetési számlájára.

(5) Az intézmény vezetője havonta ellenőrzi a térítési díjak befizetését. A hátralékosok nevét és címét nyilvántartásba veszi, azt jelenti Nyírkarász Község Önkormányzatának, aki adók módjára történő behajtása felől intézkedik.

1. **Záró rendelkezések**

5.§

(1) Ez a rendelet 2015. április 1.-jén lép hatályba, és a hatályba lépésével egyidejűleg hatályát veszti a Nyírkarász Községi Önkormányzat Képviselő-testületének 6/2013.(XI.18.)rendelete.

(2) E rendelet 2015. március 30 napján kihirdetésre került.

K.M.F.

 **Szalmási József sk. dr. Kósa Levente sk.**

 **polgármester jegyző**

**Kivonat hiteléül:**

**Nyírkarász, 2015. április 8.**

1. számú melléklet a

 6/2015 (III.30.) önkormányzati rendelethez

**A 2015. évi önköltség számítás**

**Étkeztetés**

**1., Étkeztetés kiszállítás nélkül**

* Ellátottak száma 2015. évi tervadatok alapján: 67 fő
* Étkeztetés önköltsége 2015. évi tervadatok alapján: 7.140.000
* Ellátási napok száma: 251 nap

**a,** Szolgáltatási önköltség számításának képlete: étkeztetés önköltsége/ellátottak száma/ ellátási napok száma

7.140.000 / 67 / 251 = 425 Ft/ebéd  **Szolgáltatási önköltség: 425 Ft/nap**

**b.**, Normatív támogatás

* normatív támogatás (2015. évi költségvetési törvény alapján):55.360-, Ft
* étkezési napok száma (2015. évi költségvetési törvény alapján): 251 nap

Egy ebédre jutó normatív támogatás számításának képlete: támogatás /étkezési napok száma: 55.360/251=221

**Egy ebédre jutó normatív támogatás: 221-, Ft**

**c,** Intézményi térítési díj

A szolgáltatási önköltség egy főre jutó összege.

 **Intézményi térítési díj = szolgáltatási önköltség, azaz** **425-, Ft/nap**

**Intézményi térítési díj: 425-, Ft**

**2., Kiszállítás**

* ellátottak száma a 2015. évi tervadatok alapján: 67 fő
* kiszállítás önköltsége a 2015 évi várható tervadatok alapján: 504.510-, Ft
* ellátási napok száma a 2015. évi költségvetési törvény alapján: 251 nap

504.510 /67 /251 = 30-, Ft.

**Kiszállítás díja: 30 Ft/nap/fő** figyelembe véve azt, hogy a közös háztartásban élő személyek részére a kiszállításért fizetendő térítési díjat csak egy személyre lehet megállapítani.

**3.Nappali ellátása (Idősek Klubja)**

**Szolgáltatási önköltség**

* ellátottak száma a 2015. évi tervadatok alapján: 20 fő
* nappali ellátás önköltsége a 2015. évi tervadatok alapján: 3.526.000-, Ft
* ellátási napok száma a 2015. évi költségvetési törvény alapján: 251 nap

Szolgáltatási önköltség számításának képlete: nappali ellátás önköltsége / 50 fő / 251 nap

3.526.000 / 20 / 251 = 702-, Ft

**Intézményi térítési díj összege: 702-, Ft**

**Idősek Otthona**

* Ellátottak száma: 50 fő
* Ellátotti napok száma: 365
* 2015. évi tervezett önköltség: 77.763.560-, Ft
* Egy főre vetített önköltség: 1.555.271-, Ft /év (77.763.560/50= 1.555.271-, Ft)
* Egy napra vetített önköltség: 4.261-, Ft (1.555.271/365) – kerekítve: 4260-, Ft / nap
* Egy hónapra vetített önköltség: 127.830-, Ft / hó

A módosítások és a fenti számítások alapján javaslom, hogy 2015. évben is a 2014. évi szinten kerüljön meghatározásra az önköltségi intézményi térítési díj, azaz:

* Egy főre vetített önköltség: 68.250-, Ft /hó
* Egy napra vetített önköltség: 2275-, Ft

Intézményi térítési díj 2015. évben:

* 1 napra:2275-, Ft
* 1 hónapra: 68.250-, Ft.